Visit Site
Recommended byColombia
గత మూడేళ్లలో 8148 పరుగులు చేసిన కోహ్లి.. ఏకంగా 29 శతకాలు నమోదు చేయడం విశేషం. కెప్టెన్సీ పగ్గాలు చేపట్టిన దగ్గర్నుంచి విరాట్ బ్యాట్ పదును మరింత పెరిగిందనడానికి ఈ గణాంకాలే నిదర్శనం.
వాస్తవానికి ఈ ఏడాది మరిన్ని పరుగులు విరాట్ ఖాతాలో చేరేవే. కానీ విశ్రాంతి, వెన్నునొప్పి కారణంగా కోహ్లి 13 మ్యాచ్‌లకు దూరమయ్యాడు. నిదహాస్ ట్రోఫీ ఆడని కోహ్లి.. అప్ఘాన్‌తో జరిగిన ఏకైక టెస్టుకు దూరంగా ఉన్నాడు. ఆసియా కప్‌కు కూడా కోహ్లి దూరం కావడంతో.. అతడి స్థానంలో రోహిత్ శర్మ సారథ్యం వహించాడు. ఈ మ్యాచ్‌ల్లోనూ ఆడి ఉంటే.. కోహ్లి ఖాతాలో మరో అరుదైన రికార్డ్ చేరేదే.
ఒక కేలండర్ ఇయర్లో అత్యధిక పరుగులు చేసిన అంతర్జాతీయ క్రికెటర్‌గా సంగక్కర రికార్డ్‌ను విరాట్ బ్రేక్ చేసేవాడే. గత ఏడాది 2818 పరుగులు చేసిన కోహ్లి.. సంగక్కర రికార్డుకు చేరువగా వెళ్లాడు. 2014లో సంగక్కర 2868 పరుగులు చేయడమే ఇప్పటి వరకూ అత్యధికం. కాగా, తర్వాతి స్థానంలో 2833 పరుగులతో పాంటింగ్ ఉన్నాడు. విశ్రాంతి పేరిట కోహ్లి ఆటకు దూరం కావడంతో ఈ రికార్డులు అలాగే మిగిలిపోయాయి.
గత ఏడాది 68.73 సగటుతో పరుగులు రాబట్టిన కోహ్లి 2018లో 69.81 యావరేజ్‌తో పరుగులు చేశాడు. ఒక కేలండర్ ఇయర్లో అత్యధిక పరుగులు తొలి 10 మంది ఆటగాళ్లలో ఎవరికీ ఇంత భారీ సగటు లేకపోవడం గమనార్హం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.